CELEX: C2006/224/39
Language: sk
Date: 2006-09-16 00:00:00
Title: Vec C-276/06: Návrh na začatie prejudiciálneho konania, ktorý podal Tribunal du Travail de Verviers (Belgicko) 26. júna 2006 – Mamate El Youssfi/Office national des pensions

16.9.2006   
            
            
               SK
            
            
               Úradný vestník Európskej únie
            
            
               C 224/21
            
         Návrh na začatie prejudiciálneho konania, ktorý podal Tribunal du Travail de Verviers (Belgicko) 26. júna 2006 – Mamate El Youssfi/Office national des pensions
   (Vec C-276/06)
   (2006/C 224/39)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Tribunal du Travail de Verviers
   Účastníci konania pred vnútroštátnym súdom
   
      Žalobkyňa: Mamate El Youssfi
   
      Žalovaný: Office national des pensions
   Prejudiciálne otázky
   Nevyplýva zamietnutie poskytnúť zákonnú záruku príjmu v starobe
   
               —
            
            
               pretože žalobkyňa nie je osobou, na ktorú sa vzťahuje nariadenie Rady (ES) č. 1408/71 zo 14. júna 1971 (1),
            
         
               —
            
            
               pretože nebola uznaná za osobu bez štátnej príslušnosti, ani utečenca,
            
         
               —
            
            
               pretože nie je štátnym príslušníkom krajiny, s ktorou Belgicko v oblasti záruky príjmu buď uzavrelo recipročnú dohodu alebo uznalo existenciu de facto reciprocity,
            
         
               —
            
            
               alebo, pretože žalobkyňa nemá nárok na starobný alebo pozostalostný dôchodok v belgickom systéme,
            
         z
   
               —
            
            
               veľmi reštriktívneho výkladu nariadenia ES č. 883/2004 z 29. apríla 2004 (2) (ako náhrada nariadenia EHS č. 1408/71 zo 14. júna 1971), obzvlášť s ohľadom na článok 14 EDĽP, článok 1 jeho Protokolu č. 1 s ohľadom na nariadenie EHS č. 859/2003 zo 14. mája 2003 (3),
            
         
               —
            
            
               alebo, z výkladu tohto nariadenia ES č. 883/2004, ktoré by bolo nezlučiteľné s Dohodou o spolupráci, ktorú Európske hospodárske spoločenstvo a Marocké kráľovstvo podpísali 27. apríla 1976 v Rabate a ktorá bola schválená v mene Spoločenstva nariadením Rady (EHS) č. 2211/78 z 26. septembra 1978 (Ú. v. ES L 264, s. 1) (4) a ktorá bola doplnená dohodou ES – Maroko z 26. februára 1996 (Ú. v. ES L 70, z 18. marca 2000)?
            
         
      (1)  Nariadenie Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva (Ú. v. ES L 149, s. 2; Mim. vyd. 05/001, s. 35).
   
      (2)  Nariadenie (ES) Európskeho parlamentu a Rady 883/2004 z 29. apríla 2004 o koordinácii systémov sociálneho zabezpečenia (Ú. v. EÚ L 166, s. 1; Mim. vyd. 05/005, s. 72).
   
      (3)  Nariadenie Rady (ES) č. 859/2003 zo 14. mája 2003, ktorým sa rozširujú ustanovenia nariadenia (EHS) č. 1408/71 a nariadenia (EHS) č. 574/72 na štátnych príslušníkov tretích krajín, na ktorých sa doteraz tieto ustanovenia nevzťahujú výhradne z dôvodu ich štátnej príslušnosti (Ú. v. EÚ L 124, s. 1; Mim. vyd. 05/004, s. 317).
   
      (4)  Nariadenie Rady (EHS) č. 2211/78 z 26. septembra 1978 o uzatvorení dohody o spolupráci medzi Európskym hospodárskym spoločenstvom a Marockým kráľovstvom (Ú. v. ES L 264, s. 1; Mim. vyd. 11/013, s. 155).